Bogratš

**Bogratš** (), (), koko nimeltään **bogratšgulassi** (),  on paksu, täyteläinen ja mausteinen liha- ja kasviskeitto, mikä yleensä kypsennetään avotulella padassa.

*"Kuhnja narodiv cvitu"*-lehden () vuonna 2025 välittämän tiedon mukaan bogratš pääsi UNESCO:n kymmenen parhaan ruokalajin joukkoon.
## Alkuperä
Bogratš tunnetaan historiallisena ja perinteisenä paimentolaisruokana, mikä yhdistää Balkanin, Unkarin, Serbian, Romanian ja Ukrainan vuosisatojen aineettomat kulinaariset perinnöt. Historiallisen ruokakulttuurin tutkijat ovat vakuuttuneita siitä, että paimentolaisheimot keksivät tämän ruokalajin, kun he pitkään vuorilla ollessaan laidunsivat karjaa. Silloin perinteinen bogratš valmistettiin isossa leiripadassa, mihin laitettiin sitä, mitä löytyi so. paistettua, pilkottua, aurinkokuivattua tai jauhettua naudan- tai hevosenlihaa, siansorkkia, silavaa, vihanneksia, yrttejä, voikukkajuuria, nuoria nokkosenlehtiä, minttua, rautayrttiä ja katajaa, myös sieniä ja vihanneksia. Sen jälkeen seosta kypsennettiin pitkään avotulella. Tästä syntyi paksu muhennos, joka muistutti padassa tehtyä gulassia, mutta oli keittomaisempi. Myöhemmin kokeiksi alkoivat myös talonpojat ja kotiäidit.

Toisaalta joidenkin lähteiden mukaan bogratš on ruokalaji, millä on historiansa, vahvat perinteensä ja juurensa Taka-Karpatian ja Länsi-Ukrainan alueiden kulttuurissa. Täällä sitä on valmistettu muinaisten nomadien ajoista lähtien, koska se oli nopea ja ravitseva ateria. Juuri Taka-Karpatian alueella bogratšia pidetään kansallisena kulinaarisena valmisteena, millä on hyvin takakarpatalainen tarina ja mikä sisältää unkarilaisen gulassin vivahteita.

Toisaalta kun aurinko laski Unkarin joutomaan ylle, paimenet ja husaarit kokoontuivat nuotion ääreen ja suuressa padassa eli unkariksi bogratšissa syntyi yksinkertainen ja täyteläinen Pannonian niittyalueilla laiduntavien lampaiden lihasta keitto, mistä koko leiri sai syödäkseen. Ukrainaan sen oletetaan päätyneen maantieteellisen läheisyyden ansiosta 1930-luvulla yli Taka-Karpatian rajojen, missä hutsulien laiduntaessa lampaita kuuma bogratš sopeutui vuoristojen kylmään yöhön, mutta muuhun kuin lampaanlihaan keitettynä. Karpaateilla paimenet metsästivät useammin villisikoja tai laaksoissa poiketessa vaihtoivat lampaanmaidon sianlihaan.

Bogratš tunnetaan sekä suurkaupungeissa että pienissä kylissä. Sitä valmistetaan jo massatuotantona Lvivissä ja monet Kiovan ravintolat pitävät tämän ruuan ruokalistoillaan. Ukrainassa bogratšia tarjoillaan sekä alkupalana että pääruokana. Se lasketaan niin Ukrainan kuin Unkarin kulinaariseksi perinnöksi, missä unkarilainen bogratš on kuuluisa suuremmasta pippurimäärästään ja ominaisesta aromistaan, kun taas hutsulit lisäävät omaan keittoon enemmän juustoa ja yrttejä.
## Nimi
Nimi *”bogratš"* tulee unkarinkielisestä sanasta "bogrács", mikä tarkoittaa pataa. Vuosisatojen ajan paimenet kypsensivät maustettua liharuokaa gulassia kuuluisissa ”bogracseissaan” eli padoissaan ja siitä johtuu ruuan nimi ”bogratšgulassi” (). Joidenkin lähteiden mukaan sanan alkuperä on luultavasti muinaista turkkia. Tai sitten sana ”bogrács” on alkuperältään ottomaanien ja turkkilaisten ”bakraç”, mikä tarkoittaa kuparipannua ja mikä otettiin käyttöön 1700-luvulla. Unkarissa se tunnetaan vielä nimellä *”bogrács leves"* eli patakeitto. Useimmiten unkarilaiset kuitenkin kutsuvat tätä ruokaa gulassiksi ja Taka-Karpatian alueella tämä ruoka on saanut lyhennetyn nimen ”bogrács” eli bogratš.

## Uskomuksia ja legendoja

Uskotaan, että bogratšin historia juontaa juurensa suuren kansanvaelluksen aikaan, jolloin se kolmattatuhatta vuotta sitten kulki legendaarisen Attilan johtamien ensimmäisten nomadiheimojen mukana Uralin vuoristoaroilta halki Euroopan Kasaarien kaanikunnan, Kaukasuksen, Mustanmeren pohjoisrannikon ja Dneprin jokilaakson Tonavalle saakka. Unkarilaisten nomadiheimojen kerrotaan kantaneen mukanaan paitsi aseita myös patoja, mistä oli tullut heidän uskollisia kumppaneitaan. Näin ollen vaellus jätti jälkeensä sotilaallisten voittojen lisäksi myös kulinaarisia perinteitä.

Ensimmäiset savipadat olivat unkarilaisen keramiikan tyyliin tuotteita. Niiden valmistuksen perinteiden oletetaan johtaneen Don-, Donets- ja Volgajokien alueella Itä-Ukrainassa ja Etelä-Venäjällä 700–950 jKr. kukoistaneeseen varhaiskeskiaikaiseen ja Kasaarien kaanikuntaan kuuluneeseen arkeologiseen Saltovo-Majaki-kulttuuriin. Arkeologiset löydöt osoittavat, että siihen aikaan unkarilaiset jäivät puolittain paikalle asumaan juuri Donin alueelle, mitä tukevat myös bulgarialais-turkkilaiset lainasanat.

Uskotaan, että noin 800-luvulla unkarilaiset esi-isät ylittivät Veretskin solan ja valloittivat Tisza–Tonava-alangon. Jo 1200-luvulla unkarilaisten uudisasukkaiden vallatessaan vähitellen Taka-Karpatian lounaisosan vuoristoalueet, heillä pitkään vuorilla vaeltaessaan oli mukanaan bogratš tai ukrainaksi ”kazan”, mihin he panivat kaiken kantamansa ruuan. Joten Ukrainassa bogratšiksi alettiin kutsua alkuruokaa. Ensimmäisten rautapatojen arvellaan esiintyneen myöhäiskeskiajalla, jolloin vuodelta 1420 on kirjallisia tietoja siitä, että rautapata kuului maaorjan talouteen.

Ensimmäinen kirjallinen maininta tästä ruokalajista on vuodelta 1794, kun saksilainen valtakunnankreivi Johann Centurius Hoffmannsegg kuvaili Unkarin halki matkustaessaan tätä liha- ja paprikaruokaa unkarilaiseksi kansallisruuaksi. Uskotaan, että kun vuonna 1896 kuningatar Viktoria maistoi bogratšia, hän määräsi kokit opettelemaan tämän ruuan laittoa tällä reseptillä, mikä nousi hovin suosioon.

Resepti on pysynyt käytännössä muuttumattomana, paitsi perunoita ei tietenkään lisätty vielä 1400- ja 1500-luvuilla. Maukas tai polttava pippuri, joka on bogratšin yksi tärkeimmistä ainesosista, ilmestyi pataan jo 1600-luvulla. Unkarissa paprika on ollut käytössä 1500-luvulta ja suosittu 1700-luvun alkupuolelta lähtien. Viimeistään 1800-luvulla szegediläisen kokin József Doboshy muokatessa tämän pataruuan reseptiä Debrecenin markkinoille, alettiin bogratšiin lisätä Amerikasta tuotua punaista erikoisuutta, paprikaa. Bogratšiin kuuluu erityisesti kypsentäminen avotulella ja tämä antaa ruualle ainutlaatuisen savun aromin. Ruoka valmistetaan kattilaan kuiskaten: ”Valmiiksi rakkaudella, niin pöytä herää eloon”.

Legendan mukaan Ottomaanien valtakunnan valloittaessa Unkarin, valloittajat käyttivät paikallista väestöä oppainaan ja kokkeinaan. Yksisilmäinen turkkilainen janitsaari määräsi kaksi unkarilaista vankia, papin ja ajurin valmistamaan illallisen turkkilaisille sotilaille. Papin asettaessa valtavan vesipadan tulelle ajuri nylki lampaan ja pilkkoi ruhon paloiksi. Pappi heitti lihan veteen, lisäsi juureksia, sipulia ja joko huolimattomuuttaan tai tietämättömyyttään liian runsaasti punaista maustetta, mikä alun perin oli peräisin Turkista ja mitä turkkilaiset aina kantoivat mukanaan. Janitsaarit pitivät ruokaa liian tulisena ja koko turkkilainen armeija kieltäytyi syömästä sitä, peläten sytyttävänsä hengityksellään aron tuleen. Mutta he eivät heittäneet sitä poiskaan, vaan antoivat ruuan vangituille unkarilaisille.  

Taka-Karpatian legendan mukaan bogratš voi tuoda onnea, jos se valmistetaan suurelle seurueelle.
## Valmistaminen
Bogratšin ominaisuutena on yhdistää erilaisia lihalajeja ja vihanneksia, mutta onnistuneeseen bogratšiin laitetaan paljon kumpaakin, niin lihaa kuin savustettua paprikaa. Perinteinen bogratš valmistetaan ulkona suuressa padassa. Useimmat ainekset vaihtelevat talosta taloon, mutta vakiona on suuri määrä lihaa, jopa kolmea tai viittä eri lajia ja runsas paprikan käyttö. Käytettävä liha on hyvin erilaista eli niskaa, kylkiluita, nahkaa ja jopa luita, sorkkia ja kavioita. Valmiin ruuan tulisi muistuttaa gulassia.

Bogratšin maussa löytyy alueellisia vivahteita: Szegedissä se on runsaalla chiliä maustettu ja suuta polttava, kun Mukatševossa Taka-Karpatiassa se on miedompi, metsäsienillä valmistettu, koska paikalliset kokit uskovat, että maaperä sanelee maun. Lvivin alueella käytetään usein kanaa naudanlihan sijaan. Berehoven festivaaleilla vuonna 2024 kerrotaan tuhansien ihmisten jonottaneen isoäiti Marian valmistamaa bogratšia, mitä hän oli valmistanut 50 vuotta ja lisännyt tipan Unkarissa, Transilvaniassa ja Taka-Karpatiassa valmistettavaa pálinka-nimistä hedelmäviinaa. Bogratšiin voi lisätä punaviiniä, nuudeleita tai riisiä ja smetanaa. Serbialaisessa keitossa käytetään kaalia tai hapankaalia ja se on maustettu mäkimeiramilla.

Perinteisen bogratšin valmistukseen käytetään naudan- tai sianlihaa, harvoin lammasta, mikä paistetaan kullanruskeaksi lisäämään mehukuutta ja makua. Kasviksista tomaatteja ja perunoita, lisäksi voi lisätä porkkanaa tai kesäkurpitsaa kirkkaamman maun saamiseksi. Makua voi vaihdella bataatilla. Mausteista pääasiassa lisätään paprikaa, myös sipulia, valkosipulia, laakerinlehtiä ja kuminaa. Taka-Karpatiassa perinteisen naudan- ja sianlihan sijaan käytetään riistaa, esimerkiksi metsäkauriin, peuraan tai villisian lihaa tai jopa jänistä, jotkut lisäävät perunoita, jotkut papuja tai valkopapuja ja jopa herneitä, viipaloituja porkkanoita tai pekonia, lanttua ja persiljaa. Myös pakollinen osa on luiden, useimmiten kavioiden keittäminen, mikä antaa ruualle tarvittavan viskositeetin ja paksuuden. Bogratšiin tarvitaan vähän vettä, koska lihaa ei pidä keittää, vaan hauduttaa. Sitä haudutetaan padassa ja tulella vähintään 6—8 tuntia. Ei sekoiteta kovin usein, vaan annetaan kerrosten avautua, ja suola lisätään noin 10 minuuttia ennen kuin pata poistetaan tulelta tai liedeltä. Tarjoillaan mustan leivän, donitsien tai lusikallisen smetanan kanssa pehmentämään kirpeyttä. Ruoka sopii erinomaisesti perheillalliseksi ja juhlatilaisuuksiin, tärkeintä, että bogratšia syödään kuumana.
### Valmistamisohjeita
* Bogratš sianlihasta  * Taka-Karpatian bogratš  * Bogratšin klassinen resepti 
## Lähteet

## Aiheesta muualla